Mrs Palmers – Wetsuit Warehouse
Wrap Racks Surfboard Roof Racks
9% Off RRP ($5.04 Off)
Dakine Aero Rack Pad Roof Rack Pad 1 Inch Gauteng dalk in ’30 1 sentrum | Netwerk24
Gauteng dalk in ’30 1 sentrum
12 September 2018 08:32
Gauteng gaan moontlik teen 2030 een reuse-sentrum wees, met Johannesburg, Ekurhuleni en Tshwane as sy sakekerne.
Dít is van die strategieë wat die provinsie verlede Maandag met burgemeesters en stadsbase van 137 metro’s vanoor die wêreld heen bespreek het.
Die byeenkoms is vanjaar deur die Gautengse provinsiale regering in Sandton aangebied.
Die fokus van die byeenkoms was veral op inklusiwiteit.
Hoewel inklusiwiteit in sekere kontekste verskillende betekenisse het, sê Rashid Seedat, hoof van beplanning in die premierskantoor, die Gautengse regering wil die infrastruktuur en ruimtelike ontwikkeling benut om ongelykheid te bestry.
“Alle stede kry met verstedeliking te doen omdat al hoe meer mense in stede eerder as in landelike gebiede woon,” sê Seedat.
Gauteng het sy strategieë vir 2030 voorgelê.
Seedat sê Gauteng gaan in die toekoms ’n reuse-sentrum wees, met Johannesburg, Ekurhuleni en Tshwane as kerne, en vertakkings in die townships en buurte.
Gauteng beplan om landbou veral in Sedibeng in die suide van die provinsie te bevorder.
Ekurhuleni sal steeds die lughawestad wees en die Wes-Rand hoofsaaklik ’n industriële en logistieke gebied. Daar gaan meer gefokus word op Magaliesburg as ’n toerismebestemming en Tshwane en Centurion word vir motorvervaardiging geoormerk.
Die kragstasies in Kelvin en Pretoria-Wes gaan benut word om elektrisiteit te genereer.
Boonop gaan die provinsie 12 nuwe Gautrein-roetes ontwikkel. – Jeanelle Greyling
Meer oor: Rashid Seedat | Tshwane | Ekurhuleni | Gauteng | Johannesburg | Burgemeesters
KYK; Skietery toe polisie glo rowers voorlê
Verkoolde lyke in motor gekry
Kuier saam met jou vriende in reservaat